Съобщение за инвестиционно предложение за Оборудване на съществуваща сграда с цел отглеждане на птици - бройлери с капацитет 27 300 места за птици, с местоположение УПИ II , кв. 60 по плана на с. Пепелина, общ. Две могили  
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Леон Груп БГ ЕООД инвестиционно предложение за Оборудване на съществуваща сграда с цел отглеждане на птици - бройлери с капацитет 27 300 места за птици, с местоположение УПИ II , кв. 60 по плана на с. Пепелина, общ. Две могили, попада в обхвата на т. 1 „Селско, горско и водно стопанство“ буква „.д” – „интензивно животновъдство” от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-1277-(2)/19.03.2020 г. 
Копие на писмото е изпратено в Община Две могили и кметство Пепелина.
